Case ID: 1230567
Sentence 18: Kollegiya hesab edir ki, hazırki işə Ailə Məcəlləsinin yuxarıda qeyd olunan tələblərinə müvafiq olaraq, Azərbaycan Respublikasının tərəfdar çıxdığı beynəlxalq müqavilə olan 2002-ci il oktyabrın 7-də Kişinyov şəhərində Müstəqil Dövlətlər Birliyinin Dövlət Başçıları Şurasının iclasında Azərbaycan Respublikası tərəfindən xüsusi rəy ilə imzalanmış "Mülki, ailə və cinayət işləri üzrə hüquqi yardım və hüquqi münasibətlər haqqında" Konvensiyanın müddəalarının tətbiq edilməsi zəruridir.Belə ki, qeyd olunan Konvensiyanın 31.1-ci maddəsinə əsasən, nikahın pozulması haqqında işlər üzrə ər və arvadın ərizə verdiyi zaman vətəndaşı olduqları Razılığa gələn Tərəfin qanunvericiliyi tətbiq edilir.